GiliGold/VAD_KnessetCorpus huggingface dataset:
אילן גילאון: נו באמת.
אלי אלאלוף: מספיק, תקשיבו.
<זהר יפה: כל מה שרציתי להגיד, שאנחנו משרתים את המדינה והמדינה זה משרד הבריאות ומשרד האוצר, אבל כשבא אלינו משרד הבריאות בדרישות ואומר 'משרד האוצר לא נותן לנו כסף' אנחנו יכולים לעשות את המקסימום ותאמין לי שחלק מהמוסדות עושים את המקסימום.
<זהר יפה: מי שעבר עבירות, שלא יהיה בתחום, שלא יטפל באנשים, אבל מי שעושה את עבודתו נאמנה לא צריך ללכת ברחוב עם הפנים באדמה, מושפל, מהעבודה שהוא עושה.
<זהר יפה: אני רוצה להזכיר לך שנווה יעקב עד היום, לא קרה שום דבר עם כתב האישום שלהם.
<זהר יפה: סגרו את המוסד.
<זהר יפה: משרד הבריאות אחראי על הנהלים - - -
<זהר יפה: זה לא מה שאני רוצה להגיד לך, שמשרד הבריאות אחראי על הנהלים והבקרה, חינכו אותי - - - חינכו אותי לקחת אחריות, לא יכול להיות שהמשרד שאחראי על הטיפול במוסדות הגריאטריים יושב פה, שומע, מקשיב, הוא אחראי.
<זהר יפה: הוא אחראי, לא אף אחד אחר.
אילן גילאון: דבר אחד הוא צודק - - - צריך לטפל בזה נקודתית, בכל אחד ש - - - אבל הבעיה, אדוני - - -
אלי אלאלוף: חבר'ה, אני - - -
אילן גילאון: לא, הוא העלה כאן טענה מאוד קשה - - -
מיכל רוזין: זה אותו דפוס שדיברנו על הקשירות - - -
אילן גילאון: לי אין שיג ושיח איתו.
אלי אלאלוף: חבר'ה, אתם יודעים את התקנון של הכנסת יותר ממני, אתם ותיקים.
אילן גילאון: אני ביקרתי אצלו, היה בסדר גמור.
אלי אלאלוף: אתם יודעים את התקנון יותר ממני, אתם ותיקים, אני עוד דקה עבריין בגללכם.
אלי אלאלוף: אז בבקשה, משפט.
<ורד עזרא: רק לסיים, מעבר לתכנית הבקרות הסדירה, אני מצטרפת למה שאמר ד"ר כהן, אני מבקשת שכל תלונה תעבור אלינו, כי גם היום בכל תלונה אנחנו עושים בקרות - - -
<משה ברסימנטוב: גם אנונימית.
<ורד עזרא: גם אנונימית, אנחנו עושים בקרות במוסדות בעקבות התלונות, זה חשוב לנו, כי כמו שנאמר, אנחנו לא יכולים להיות 24 שעות בכל מוסד וזה כן נותן לנו כלי נוסף מעבר לכלי הבקרות השוטפות שקיים ומפורסם למערכת.
אילן גילאון: אתה יכול להנהיג תורנות ח"כים לביקורים, אני אומר לך.
אלי אלאלוף: אני נתתי זכות דיבור לכולם, בשקט, בלי להפריע, אני מבקש גם שלא יפריעו לי, שתי דקות אנחנו נסכם ונסיים את הישיבה.
אלי אלאלוף: אל"ף, שוב, אני מודה לך, אריאלה, על הכתבה ועל זה שהבאת לדיון ונביא את זה לאקוטיות הנדרשת בדיונים בכנסת.
אלי אלאלוף: שתיים, אני גם רוצה להגיד, דווקא לפקידים המסורים שעובדים קשה, זכותכם גם להביא אלינו, באמצעות המנכ"ל, הצעה לדיונים דחופים כדי שאנחנו נחזק אתכם מול המערכת הממשלתית.
אלי אלאלוף: זה לא פסול, לא חייבים שרק אנחנו, חברי הכנסת, ניזום דיונים.
אלי אלאלוף: אתם יכולים לבקש מאיתנו ליזום דיון ולהביא את כל הרפרנטים הנדרשים לאותו דיון ואנחנו ניקח את האחריות, זה בסמכות שלנו להזמין אותם ולחייב אותם לבוא עם תשובות הולמות לדיון הזה.
אלי אלאלוף: הבעיה היא, כפי שנאמר, היא בעיה לאומית.
אלי אלאלוף: כל נושא הקשישים, אף אחד לא מתכונן לתקופה שכולנו נהיה שם ואני בעצמי כבר שם, רק המזל שלי שאני עוד בריא.
אלי אלאלוף: אני עוד בריא, זה מותר לי.
אלי אלאלוף: אז אנחנו כמו כולם.
אלי אלאלוף: אנחנו מטפלים בחברה שלנו ואם החברה לא תטופל אנחנו נכשלנו, כולנו.
אלי אלאלוף: אני לא מכיר מישהו שיכול לצאת מהדיון הזה בהרגשה שהוא מוצלח ועשה את כל מה שהוא יכול, לא עשינו את זה.
אלי אלאלוף: כולנו, כולל חברי כנסת, פקידים, עובדים, מקבלי ההחלטות במדינה.
אלי אלאלוף: אין לאף אחד זכות לצאת מפה בהרגשה טובה.
אלי אלאלוף: אנחנו חייבים פתרונות מיידיים.
אלי אלאלוף: עם כל הכבוד, 2025 זה נראה, לכן אני מצטער על המשפט שאמרתי, ואני חוזר עליו, אנשים מתים לפני הזמן בגלל שמערכת הבריאות והסיעוד שלנו ועוד ועוד הביאה שאנשים הולכים למותם לפני הזמן.
אלי אלאלוף: שיהיה ברור, אם הערך של החיים הוא הערך העליון שלנו פישלנו בגדול וממשיכים לפשל.
אלי אלאלוף: והתכנון לטווח ארוך, שאני חסיד שלו, ומי שמכיר אותי מתפקידים קודמים תכננתי בשביל בתי חולים אחרי מלחמת לבנון השנייה את המצב של הצפון כפי שהוא היום, לא כעובד מדינה, כמנהל קרן.
אלי אלאלוף: אז יש לנו אחריות לטווח ארוך, אבל גם למחר בבוקר, להיום.
אלי אלאלוף: אי אפשר להמתין.
אלי אלאלוף: לכן יחד עם חברי, דודי אמסלם, נעשה את הכול כדי, גם אם יש בעיות עקרוניות, לשחרר עובדים זרים למוסדות סיעוד, מיידית.
אלי אלאלוף: נעשה הכול, נקיים דיון.
אלי אלאלוף: עם הקשרים אני אבקש משר האוצר בעצמו להיות מעורב ונביא את זה כמובן ואין יותר התלבטות, האם זה עיקרון טוב, האם זה שמירה על מקום עבודה לישראלים וכו'.
אלי אלאלוף: כל הדברים האלה, לשנת 2030, כשכבר לא נצטרך להיות במצב כזה.
אלי אלאלוף: אנחנו בוודאי דורשים בדיקה חוזרת ואחראית על נושא הקצבה או הרפורמה בסיעוד ודמי האחזקה.
אלי אלאלוף: ברור שאי אפשר לחיות.
אלי אלאלוף: אני מכיר בתי אבות, כולל זה של חברי, אני מודה שביקרתי אותו לא רק כחבר בנתניה.
אלי אלאלוף: אז זה נראה טוב.
אלי אלאלוף: אני גם טיפלתי בזקנה, קרובה שלי, במערכת שלנו, המערכת החברתית המרוקאית, לא מוציאים לבתי אבות, אז ראיתי את ההזדקנות בצורה אחרת, אבל כשביקרתי ראיתי את ההבדל המהותי, ראיתי כשאני מגיע היום לבתי אבות המפוארים, הרובינשטיינים למיניהם, חבר'ה, הלוואי שכולנו, הלוואי, אבל איפה האחרים?
אלי אלאלוף: למה לא תיבדק אפשרות שנאזן, שאלה שיכולים להרשות לעצמם בתי אבות של 20 ומשהו ישלמו גם משהו בשביל החלשים יותר.
אלי אלאלוף: העוני כולל גם את האנשים האלה.
אלי אלאלוף: חבר'ה, אי אפשר, אנחנו נותנים אישור לבתי אבות, לדיור המוגן, המפוארים, שם מחפשים הקלות, אבל אף אחד לא בא להילחם על הקלות במקומות האחרים.
אלי אלאלוף: ועדת המשנה של הוועדה, אני אבקש באמת שאולי כל אחד מאיתנו ייקח משימה אחת שתוגדר בוועדת המשנה.
אלי אלאלוף: תטילו עלינו משימות, בדיקות, בדיקות פתע, בדיקות לילה, לרובנו יש זמן בלילה, ביום זה בדרך כלל ממוצה.
אלי אלאלוף: בואו, תיקחו על עצמכם את התכנון הלאומי.
אלי אלאלוף: לקחתם ובחרתם את האיש הכי מתאים בעיניי לתת לכם את העצות הנדרשות.
אלי אלאלוף: אנחנו נמשיך במעקב, לא רק בזכות הכתבות, ותודה שוב לכתבת.
אלי אלאלוף: יחד עם מנכ"ל משרד הבריאות אנחנו נלחץ כדי לקבל את חוק הסיעוד הממלכתי.
אלי אלאלוף: אני אומר את זה מפני שזה החוק היחיד, המס התוספתי היחיד שיכול להיות שהוא כשהוא ייכנס הוא משרת מטרה אחת, כי כל המסים האחרים, בהקלותיהם או בהטלתם, הם משרתים את כל המערכת, מס בריאות זה הדבר היחיד, זה הסוד, זה החלק הנפלא, שאם מגדילים ב-1%, ב-2%, ומעלים את התקרה של הגבייה של המסים, את התקרה של 30,000 שקל, נפרוץ אותה כלפי מעלה, ל-40,000 ו-50,000, בתוספת של 1% עד 2%, אני לא מקנא בך, ידידי משה, ראיתי אותך יותר מחייך כשהיית באוצר - - -
<משה ברסימנטוב: אגב, לומר שצריך להעלות את מס בריאות אמרתי גם באוצר.
מיכל רוזין: הציבור גם יתמוך בזה.
טלי פלוסקוב: כל הציבור, כולם מוכנים לזה, נכון.
<משה ברסימנטוב: וצריך לומר, ברמה בינלאומית, מס הבריאות בישראל הוא הנמוך ביותר בעולם, הוא מהנמוכים ביותר בעולם.
אלי אלאלוף: והעלאת המס הזה, טכנית זה מיידי והייעוד של המס הזה הוא גם מיידי ומכוון, במטרה אחת, כל מערכת הבריאות היא לקויה, נמוכה מהשירות שהיא צריכה לתת.
<משה ברסימנטוב: אנשים משלמים את זה במקום אחר.
אלי אלאלוף: ואנחנו משלמים.
אלי אלאלוף: מי שמשלם במיוחד, עשירים כביכול, אבל האחרים ומי שמעוניין בקידום דוח העוני, זו הנקודה.
אלי אלאלוף: אם אנחנו לא נשפר את ההוצאה על הבריאות בכלל במדינה לא נשפר את איכות החיים של כולנו.
אלי אלאלוף: אני שוב מודה לכולם.
אלי אלאלוף: חברים, בבקשה, אל תיקחו רע את ההמלצה של ידידתי טלי, היא מזמינה שיתוף פעולה כדי שכולנו ביחד, ולנו יש הרבה משימות, זה גם אולי הצ'אנס היחיד, זה מה שנותן טעם לנוכחות שלנו בכנסת, כי ההצבעות הנוראיות שאנחנו סובלים מהן, השבוע למשל, זה לא הסיפוק הגדול.
אלי אלאלוף: הסיפוק הגדול זה אם אנחנו נצליח לקדם נושא שכל כך כואב וכל כך נוגע לנו וללב ולכל תושבי ישראל.
אלי אלאלוף: צהריים טובים, היום ה-26 לדצמבר, כ"ו בכסלו תשע"ז.
אלי אלאלוף: היו הצעות חוק של חבר הכנסת מאיר כהן ויאיר לפיד.
אלי אלאלוף: הצעת חוק של חברת הכנסת אורלי לוי.
אלי אלאלוף: הצעות חוק נוספות שהיו - של יואב קיש; חבר הכנסת אלי כהן וישראל אייכלר.
אלי אלאלוף: בדיון הטרומי שהיה במליאת הכנסת, שר הרווחה והשירותים החברתיים והעבודה, ביקש להשאיר לו את הטיפול בחוקים האלה כדי להביא הצעת חוק משלו.
אלי אלאלוף: ראינו בזה הצעת חוק ממשלתית אפשרית שתוצג בפנינו.
אלי אלאלוף: היו הרבה מאוד הידברויות, כולל ערב הדיון הזה עם השר כדי שנראה מה המצב.
אלי אלאלוף: אני רוצה להזכיר, עשינו לו אזכרה מאוד מיוחדת, הולמת את האיש, מנכ"ל משרד הרווחה שהלך לעולמו, אליעזר יבלון, זכרונו לברכה.
אלי אלאלוף: אני יודע שהוא הכין את הצעת החוק, ובינתיים לא הגיע לוועדה.
אלי אלאלוף: בהתייעצות עם המציעים יאיר ואורלי, הוחלט לקיים דיון פתוח היום, למרות שהשנה יש תקצוב מיוחד בסך 100 מיליון שקלים לנושא של האוטיסטים.
אלי אלאלוף: להגיד לכם שקיבלנו פירוט איך מתקדמים לנצל את הסכום האדיר הזה, אנחנו יודעים שיש פה תוספת של תקנים לעובדים סוציאליים מאוד משמעותית, אבל השאר עוד לא קיבלנו הצעה מפורטת איך ינוצל התקציב הזה.
אלי אלאלוף: בשלב זה, השר כפי שהבנתי, הוא רואה כאילו הצעת החוק היא מיותרת.
אלי אלאלוף: לכן חשבנו שהיות והייתה החלטה במליאה, זה מחייב אותנו לקיים דיון כללי.
אלי אלאלוף: ברשותכם, אנחנו נפתח בדיון, וניתן למציעים זכות להציג את זה.
אלי אלאלוף: בבקשה, חבר הכנסת יאיר לפיד, ואחריו אורלי לוי.
יאיר לפיד: אדוני היושב ראש, תודה קודם כל.
יאיר לפיד: אני גם רוצה לנצל את ההזדמנות להביע השתתפות בצער על מותו המפתיע של המנכ"ל יבלון.
יאיר לפיד: ישבנו אתו בין השאר על החוק הזה, בין השאר בחדר הזה, זו אבידה גדולה.
יאיר לפיד: בדיון הקודם שקיימה הוועדה, בדיון הפתוח הקודם שקיימה הוועדה הרוחות סערו וזה בסדר, אני חושב שזה טוב שכך, אנשים צריכים גם להוציא וגם להשמיע, וגם יש להם חלק חשוב בעיצוב של החוק הסופי.
יאיר לפיד: אני רוצה להזכיר היום, אין פה טובים ורעים.
יאיר לפיד: יש פה אנשים שיש להם חילוקי דעות, אבל מטרה משותפת.
יאיר לפיד: אני חושב שמין הראוי שנקיים דיון של אנשים שיש להם מטרה משותפת.
יאיר לפיד: מאז הפגישה האחרונה שלנו פה, אדוני היושב ראש, אני קיימתי פגישה עם השר כץ.
יאיר לפיד: נקבע שיוקם צוות שינסה להגיע לנוסח מוסכם.
יאיר לפיד: חברת הכנסת אורלי לוי מובילה אותו, היא תסביר טוב ממני מה נעשה שם.
יאיר לפיד: הצוות כולל את הרווחה.
יאיר לפיד: יש הסכמות כלליות, ימשיכו להתדיין, אני לא רוצה לא לדייק, אני אשאיר את זה לאורלי.
יאיר לפיד: אני נפגשתי עם אנשי אגף התקציבים, עם יאיר פינס, יוגב, כדי לקיים איתם דיון ראשון על השאלה איך הם רואים את זה.
יאיר לפיד: הם הבטיחו לחזור אלינו עם הצעה מסודרת יותר ממה שיש להם היום.
יאיר לפיד: אני חושב שההתנגדות הראשונית שהייתה שם ירדה, בוודאי שאין מקום לחשש, אני אומר את זה לאנשי המשרד, שקידם הצעת החוק הזאת תפגע באיזשהו אופן בתקציבים שמיועדים היום לנושא של הטיפול באוטיסטים, או בכלל בבעלי מוגבלויות.
יאיר לפיד: לאור העובדה שהחוק לא מתקדם בניגוד להתחייבות שניתנה לא לי או לך, אלא למליאה כולה על-ידי הקואליציה.
יאיר לפיד: אני מציע, אדוני היושב ראש, שיהיה צוות מעקב לוועדה הזאת שיקיים דיונים סדירים ויראה לאן אנחנו הולכים.
יאיר לפיד: יש לנו שלושה נוסחים, או ארבעה נוסחים שצריך לאחד אותם.
יאיר לפיד: יש עבודה של הצוות מול המשרד.
יאיר לפיד: יש עבודה של המשרד.
יאיר לפיד: אם לא יהיה צוות מעקב פרלמנטרי, הפרלמנט לא עושה את עבודתו.
יאיר לפיד: עצתי, שתקים צוות כזה ותקבע לו איזשהו לוח זמנים כדי שנדע שאנחנו מתקדמים.
יאיר לפיד: וגם צוות כזה יוכל להביא בפני הארגונים השונים, ובפני בעלי העניין השונים איזושהי התקדמות כדי שבאמת נוכל לקיים את ההבטחה שלנו שכולנו עומדים מאחוריה, שהיא אומרת שהדיונים פה הם לא ריקים, אלא מטרתנו לשמוע וללמוד, אף אחד לא חושב שהשכל נמצא רק אצלו, הידע נמצא רק אצלו.
יאיר לפיד: הורים, ארגונים שונים, כל אלה זכותם להישמע, וחובתנו להקשיב.
אלי אלאלוף: בבקשה, אורלי לוי.
אורלי לוי אבקסיס: תודה רבה, אדוני היושב ראש, ראשית, אני באמת רוצה להודות לך, כי זה לא מובן מאליו קיום הישיבה הזאת כאן היום, ובעיקר מאחר שאנחנו יודעים שאתה חלק מקואליציה ואמור ליישר קו, ואוי למי שלא מיישר קו עם הקואליציה הזו.
אורלי לוי אבקסיס: אני בהחלט רואה לנכון להצדיע לך על האומץ להעלות את זה שוב פה בוועדה, אולי על המסר החשוב והתקיף שאנחנו לא הולכים לרדת מתיקון העוולות שנמצאות היום, ואולי להביא לאיזשהו שיפור רוחבי הן בטיפול, והן באותם כלים שאנחנו יכולים להציע לכל אותם אלו שנמצאים על הרצף, בין אם הקשים ביותר, ובין אם אלו שהכול יחסי בחיים, אז גם כאן עם התפקוד הגבוה.
אורלי לוי אבקסיס: כאשר אני מסתכלת על הדברים ועל מה שהובטח לנו, אני מרגישה פספוס אדיר, כי בכנסת שעברה, ויודע זאת שר האוצר לשעבר, חבר הכנסת יאיר לפיד, שמחויב לנושא הזה הן ברמה האישית, והן ברמה המערכתית, גם בכנסת הקודמת הצלחנו להעביר את החוק הזה טרומית.
אורלי לוי אבקסיס: גם בכנסת הקודמת התבקשנו להמתין עד שתגיע הצעת חוק ממשלתית.
אורלי לוי אבקסיס: ישבו על המדוכה ועכבו אותנו הרבה מעבר למה שהובטח לנו.
אורלי לוי אבקסיס: אני רק אזכיר שמי שישב פה בראש הוועדה הזו, היה מי שהיום הוא שר העבודה, הרווחה ושירותים חברתיים.
אורלי לוי אבקסיס: אין לי לרגע איזושהי מחשבה שהוא לא מגויס לעניין, אבל עם אמפתיה לא הולכים למכולת, ואנחנו צריכים להביא לקידומה של החקיקה, כי סופו של דבר, אם נפספס גם את ההזדמנות הזו מראש אני חושבת שזה יחבל לנו בסיכוי לעתיד להביא פתרונות.
אורלי לוי אבקסיס: אם זה רק בשביל לבוא ולעשות "וי" - העברנו הצעת חוק טרומית ועשינו את שלנו, וניסינו ללחוץ על הממשלה וכדומה, זו לא המטרה שלנו.
אורלי לוי אבקסיס: המטרה שלנו זה לבוא לעזור לאותם ילדים שמתבגרים, ושבאיזשהו אופן המדינה בשלב מסוים אומרת עד כאן, עכשיו תדאגו לעצמכם.
אורלי לוי אבקסיס: שלא נדבר על אותם הורים שנאלצים או לעזוב את מקום העבודה, או תאים משפחתיים שמתפרקים בהעדר מענים חברתיים אמתיים.
אורלי לוי אבקסיס: הציג קודם חבר הכנסת יאיר לפיד, על כך שמתקיימים דיונים במשרד הרווחה, בין הארגונים הוא נציג ארגון אלו"ט, אולי שזה הארגון הגדול.
אורלי לוי אבקסיס: אני רוצה לומר משהו על אותם סיכומים.
אורלי לוי אבקסיס: הם רחוקים מלהיות מוסכמים.
אורלי לוי אבקסיס: הם רחוקים מלהיות הנוסח הסופי.
אורלי לוי אבקסיס: גם הצעת חוק ממשלתית תצטרך לעבור פה את המסננת של הוועדה הזאת בצורה אחראית.
אורלי לוי אבקסיס: עלות חשובה מאוד, אבל היא לא הארגון היחיד בשטח, ואנחנו נקשיב לכולם, ואחת ולתמיד בואו נאמר את הדברים.
אורלי לוי אבקסיס: אנחנו לא ניקח מכאן ונעביר לשם.
אורלי לוי אבקסיס: לא נפגע בתפקוד הגבוה כדי לעזור לתפקוד הנמוך.
אורלי לוי אבקסיס: קודם כל, מה שיש יהיה, אבל את התוספות אנחנו נבנה ארגז כלים אמתי משמעותי.
אורלי לוי אבקסיס: אתמול הייתה כתבה מזעזעת בערוץ 10, ומי שנמצא פה היום בחדר יודע על מה אני מדברת.
אורלי לוי אבקסיס: על הקלות הבלתי נסבלת של המערכת לתת תרופות פסיכיאטריות לאותם ילדים, במקום להתחיל ולתת את הטיפול הבסיסי ביותר, כאשר אנחנו מדברים על קלינאית תקשורת – אין.
אורלי לוי אבקסיס: כאשר אנחנו מדברים על ריפוי בעיסוק - אין.
אורלי לוי אבקסיס: כאשר אנחנו מדברים על ילדים בתפקוד נמוך - ואז מה יש?
אורלי לוי אבקסיס: יש תרופות, כי משהו צריך להחזיק את הילד הזה.
אורלי לוי אבקסיס: אולי פעילויות, אולי שגרה מסוימת, אולי תעסוקה, אולי איזשהו חוג, נכון, צודק, משהו שימלא את החלל, כי גם אנשים נורמליים מאבדים את הסבלנות כאשר מצפים מהם לשבת בחוסר מעש ולהעביר את הזמן מעבר לזה שזה לא הוגן, שזה בניגוד להוראות, זה אכזרי, זה פשוט אכזרי.
אורלי לוי אבקסיס: ואני רוצה לדעת גם היום מנגנון הפיקוח על מה ניתן שם?
אורלי לוי אבקסיס: - כאשר נבנה תכנית, והתכנית תהיה תפורה פר ילד לפי הצרכים שלו, נוכל גם לבקר ולדאוג לכך שהתכנית מתקיימת - יהיה בקרה, יהיה מי שהצטרך לתת דין וחשבון על כך, ולא לסמן ילדים, ותסלחו שאני מדברת ככה.
אורלי לוי אבקסיס: אבל אם אנחנו מגלים שלא במקרה אחד, ולא בשניים כל הטיפול התומך לא נמצא, פרט לתרופות פסיכיאטריות, משהו דפוק במערכת.
אורלי לוי אבקסיס: הגיע שזה יהיה בחקיקה, ומי שלא יקיים את החקיקה הזו, הצטרך לתת את הדין על כל המשתמע מכך.
אורלי לוי אבקסיס: ולכן החקיקה הזו כל כך חשובה לנו כחברה ולפרטים האלו.
אורלי לוי אבקסיס: אני מקווה מאוד שאנחנו נגיע לעמק השווה, שאנחנו נתקן את מה שצריך להיות מתוקן, ושאנחנו נסמן לממשלה שאנחנו רציניים ואנחנו מתכוונים להמשיך עם החקיקה הזו, ולעשות אותה טובה יותר ממה שהצענו, או ממה שעומד היום על הפרק שזה בהחלט לא נוסח סופי, אחרת היו מעבירים אותה לוועדה.
דב חנין: תודה, אדוני היושב ראש, אני רוצה לפתוח בהערכה גם לך ולוועדה, וגם ליוזמים, חברי הכנסת לפיד, ואורלי לוי אבקסיס, מאוד מחויבים לנושא הזה, וזה נושא חשוב, נושא משמעותי, והוא משמעותי לא רק לאותו ציבור גדול של אנשים שיכולים לקבל תשובות מהחוק הזה, הוא משמעותי לנו כחברה.
דב חנין: אנחנו רוצים להיות חברה שבה אנשים שצריכים לקבל סיוע, וצריכים לקבל איזשהו סוג של גיבוי מהמערכת החברתית, מקבלים אותו.
דב חנין: הנושא הזה, אדוני היושב ראש, הוא נושא שיש בו עניין גדול בכנסת, ואני מאוד מברך על העניין הזה.
דב חנין: חוץ מהצעות החוק שנמצאות היום על השולחן שלנו כאן
דב חנין: כוועדה, אני יודע לפחות על שתי יוזמות גדולות שנמצאות על סדר יומה של הכנסת.
דב חנין: יש הצעת חוק שמוביל חבר הכנסת בן צור, שחתומים עליה חברי כנסת רבין.
דב חנין: יש הצעת חוק נוספת עם גישה קצת שונה שמוביל אותה חבר הכנסת אורי מקלב.
דב חנין: יש הבדלים בין הגישות האלה.
דב חנין: אבל יש גם מכנה משותף, וחשוב מאוד בין הגישות האלה, בתובנה שאנחנו לא יכולים להמשיך במצב שהוא מצב שהנושא הזה או הנושאים האלה אינם מוסדרים בחוק.
דב חנין: הדבר הזה צריך להיות ברור, הוא צריך להיות מוגדר, וצריכות להיות מוגדרות בחוק הזכויות של אנשים שמולם עומדת חובה של המערכת להיענות לזכויות האלה.
דב חנין: אדוני היושב ראש, אני חייב להודות שאני באופן אישי לא מכיר את הנושאים האלה לעומק.
דב חנין: אבל במהלך השנה האחרונה, אני נחשפתי לכמות אדירה של ידע שנמצאת בשטח.
דב חנין: יש הרבה ידע קודם כל אצל ציבור האנשים עם המוגבלויות, עם כל סוגי המוגבלויות.
דב חנין: לאנשים האלה יש ידע, יש ניסיון, יש את ההיכרות שלהם עם בעיות, את הקשיים שהם מתמודדים, וגם את הפתרונות שהם מגבשים מתוך הקשיים האלה.
דב חנין: יש ציבור של הורים שגם שם יש הרבה מאוד ידע.
דב חנין: יש ארגונים, מגוון גדול מאוד של ארגונים עם הרבה רעיונות, מחשבות ותפיסות איך צריך לקדם את הדברים.
דב חנין: יש כמובן גם אנשי מקצוע.
דב חנין: הידע העצום הזה הוא נכס מאוד גדול שלנו כשאנחנו באים לייצר פתרונות.
דב חנין: זה נכון כשבתוך עולם הידע הזה יש הבדלים, יש גישות שונות.
דב חנין: אני אומר לכם, עמיתיי חברי הכנסת, אחת הבעיות הגדולות בגלל שיש הבדלים ויש מחלוקות, אלה שלא רוצים לקדם שום דבר, נעזרים במחלוקות שיש בעיניהם, והם אומרים, הנה, עובדה לא כולם מסכימים, אז בואו לא נקדם שום דבר.
דב חנין: אני אומר את זה לכתובתו של משרד האוצר קודם כל, שאני שמעתי מהם את הדברים.
דב חנין: כשאני באתי עם כל מיני רעיונות בתחום הזה, אמרו לא, אתה לא יודע שיש ויכוח.
דב חנין: ולכן אני אומר את זה לציבור הגדול והמכובד של האנשים שנמצאים כאן.
דב חנין: אנחנו בעינינו צריכים להתכנס על מכנה משותף.
דב חנין: אם אנחנו לא נדע לשבת יחד, לחשוב ביחד, ללמוד אחד מהשני, להקשיב, להחליף ניסיון, אני בעיקר רוצה ללמוד, כי יש פה אנשים שיכולים ללמד אותי.
דב חנין: אני האחרון פה שיכול להציע בעצמי כיוונים לפתרונות, אבל אני יודע שיש כאן אנשים שיש להם הרבה יותר ידע ממני, ואני רוצה ללמוד את הידע הזה.
דב חנין: אם אנחנו לא נצליח להגיע למקום הזה, אנחנו לא נצליח לקדם שום דבר.
דב חנין: אדוני היושב ראש, אני רוצה רק לסיים באמירה שאני מעורב בניסיון, גם חברת הכנסת אורלי לוי אבקסיס, וחברי כנסת נוספים, בניסיון לייצר פה בכנסת איזשהו תהליך של הדברות בין כל הגורמים.
דב חנין: אנחנו חברי הכנסת שמעורבים בעניין הזה, התחלנו לקבל חומרים, ואני מאוד אשמח גם להעביר אותם, אדוני לך כיושב ראש הוועדה שעוסקת בנושא.
דב חנין: אני חייב להגיד לכם, שמכל נייר כזה אני לומד דברים חדשים.
דב חנין: אני באמת לומד דברים חדשים.
דב חנין: זה באמת ידע שכדאי לכולנו לחלוק אותו, לנתח אותו לעומק, ללמוד ממנו, ואז אנחנו נוכל לייצר פתרונות הרבה יותר טובים.
דב חנין: אני מאוד מקווה שאנחנו נעשה פה תהליך עמוק, רציני וטוב, ושגם נצליח שלתהליך הזה תהיה תוצאה בצורת חוק טוב שבאמת ישקף את כל עולם הידע העצום שנמצא פה בחדר הזה, ונמצא בחדרים נוספים, ויכול להעשיר את כולנו.
עבדאללה אבו מערוף: שלום לכולם, כבוד היושב ראש, כמובן, הערכה ומלים לכבוד היושב ראש וליוזמים.
עבדאללה אבו מערוף: לא עזר כל הדברים - אני מעורב בדיונים שהתקיימו, מטרתנו אכן היא לעשות יותר טוב, לא להשאיר אותו דבר ולא לעשות יותר גרוע, זה בקיצור.
עבדאללה אבו מערוף: אני חושב שכל הכוונות הן טובות, רק הגישות הן שונות.
עבדאללה אבו מערוף: אבל הבעיה היא שבגישה הזאת אנחנו נתקע במצב, נעשה את הדבר הלא נכון.
עבדאללה אבו מערוף: לכן, המצב הקיים אני מכיר אותו טוב – עניין האוטיזם והמוגבלות וכל הדברים האלו, יש מה לשפר שם, יש הרבה מה לשפר - זה שיש הרבה הצעות – אומר שיש הרבה מה לשפר.
עבדאללה אבו מערוף: אם התירוץ של התקציב 100 מיליון שקל לא צריך חקיקה, עם כל הכבוד, אפשר לעשות חקיקה, ולהגיד, תתחיל מה-1 לינואר.
עבדאללה אבו מערוף: אני חושב שזה לא סיבה שלא לחוקק את החוק הנכון, המתאים.
עבדאללה אבו מערוף: נאחד מה שצריך, נדון כמו שצריך, ונצא בחוק שישפר את המצב הקיים.
עבדאללה אבו מערוף: המצב הקיים הוא אובייקטיבי, לא נורא, לא טוב אבל לא נורא - אני יודע, צריך לשפר.
עבדאללה אבו מערוף: ולכן, יש בהצעות מוקשים שיכולים לעשות הרעה לקטגוריה - לחלק אחד מהסובלים, ולחלק לשפר, אז לא עשינו את הדבר הטוב, לא עשינו את הדבר הנכון מבחינת החוק, זה יהיה איפה ואיפה.
עבדאללה אבו מערוף: לכן אני בעד דיון, כפי שהציע חבר הכנסת יאיר לפיד, הצוות ידון, יישב, ונצא בהחלטה הנכונה, המתאימה שתכלול את כל המכלול.
עבדאללה אבו מערוף: יהיה בסיס מסוים, החוק הזה שמציעה אורלי, ונמצא בחוק אחד.
עבדאללה אבו מערוף: הממשלה רוצה שיהיה החוק שלהם, בבקשה, נגיד להם, זו ההצעה שלנו תיקחו את זה ליוזמתכם, גם נצביע, אנחנו לא רוצים לעשות אגו אני הצעתי, היא הציעה.
עבדאללה אבו מערוף: העיקר שהחוק יעבור, חוק טוב, וייתן את השרות הנכון, את המענה הנכון, ואת הליקויים שחסרים עכשיו.
עבדאללה אבו מערוף: אני מדגיש, החוק לא נורא, אם לשפר, צריך לשפר במשהו טוב, זה מה שאני מציע.
<ליליאן שפרן: אני מנהל השרות לטיפול בילדה עם אוטיזם, משרד הרווחה.
<ליליאן שפרן: אני רוצה להגיד שכל משרד הרווחה לא מתנגד לחוק, להיפך, כולנו כאנשי מקצוע מבינים שחקיקה זה דבר חשוב, זה עושה הסדרה לטיפול, זה משהו שמחייב את המדינה לתת שירותים לאורך שנים, שלא משתנה על בסיס החלפת ממשלה זו או אחרת.
<ליליאן שפרן: ולכן, כולנו מבינים שחקיקה היא חשובה.
<ליליאן שפרן: אני מצטרפת למה שנאמר פה לפני, שבהחלט היה פה תהליך, השר ביקש לבנות הצעה משולבת, ואכן, ישבנו כצוות, ישבנו גם עם חברת הכנסת אורלי לוי, הגשנו נציגי החוק, וניסינו לבנות בהחלט חוק משלב, והוא בתהליך דיי מתקדם מבחינת החשיבה שלו, שהמטרה ליצור חוק שיענה לצרכים, כמו שחברת הכנסת אורלי אמרה, לכל התפקודים, לכל הרמות, לכל הגילאים, משהו שייתן מענה כוללני.
<ליליאן שפרן: יחד עם זאת, אנחנו גם פעם שעברה אמרנו, שמתנהל תהליך מגביל במשרד שהוא מאוד משמעותי של הקמת מינהל.
<ליליאן שפרן: כשהייתי בוועדה הקודמת זה היה קצת.
<ליליאן שפרן: היום זה ממש בפתחנו אמור לצאת כבר מכרז של ראש המינהל בחודש ינואר הבאתם תהליך הקמת מינהל לכל בעלי המוגבלויות, הולך לצאת לדרך.
<ליליאן שפרן: אנחנו חושבים שבמינהל, וזה אני אומרת כאשת מקצוע - המינהל מביא תפיסות חדשות לעבודה של שירותי הרווחה – ראייה חדשה שהיא לא מתכתבת עם מה שהיה עד עכשיו ברמה של סל אישי, וחליפה אישית, ושירותים אחרים לא רק במתן שירותים של משרד, אלא גם חשיבה של תקציב אישי.
<ליליאן שפרן: אנחנו חושבים שלא נכון יהיה לכתוב את החוק עכשיו, לגמור טרם התקדמות עם המינהל ולכתוב את החוק ברוח המינהל.
<ליליאן שפרן: ולכן, אנחנו בעצם מבקשים - - -
אלי אלאלוף: והחוק אולי לא יסכים למינהל?
<לילית שפרן: יכול להיות, אבל יהיה הדברות בין הדבר הזה, בצוות שיישב על החוק.
<לילית שפרן: צריך לעשות הדברות עם איך שתפיסת העולם של המינהל.
<לילית שפרן: המינהל מורכב על בסיס הדברות עם המון גופים, זה לא שהמשרד הקים אותו לבד.
<לילית שפרן: המינהל מורכב - - - שבשיתוף פעולה עם גורמים, עם ארגונים, עם שיתוף לקוחות, זאת אומרת, מראש הוא לוקח בחשבון את הרצונות של הקהל הרחב.
<לילית שפרן: לכן זו בקשה שבעצם לחכות עם החוק כדי לשכתב אותו עם הנושא של המינהל.
<לילית שפרן: אני חייבת כן להגיד, התקציב הוא לא במקום חוק, אבל אני רוצה כן להגיד, זה שהחוק נדחה, לא עצר את העבודה שלנו.
<לילית שפרן: אנחנו קיבלנו אכן תוספות תקציב משמעותיות – אנחנו לא בלקונה כזו גדולה כמו שאת מתארת, אני מצטערת, אני לא אומרת שאנחנו מושלמים, עוד חסר הרבה עבודה.
<לילית שפרן: זה שירות שמפתח ורץ מול הגדילה המואצת.
<לילית שפרן: אנחנו כל יום בתהליך של גדילה גם תקציבית וגם של שירותים.
<לילית שפרן: אני הגשתי לעוזר שלך את כל התכניות שאנחנו מתכננים ל-2017, 2018, בהחלט יש שיפור.
<לילית שפרן: יש שירותים גם לצעירים, גם לבוגרים, לכל התפקודים ברצף.
אורלי לוי אבקסיס: יש לי שאלה, וסליחה, אם ירשה לי היושב ראש, בזמן שאנחנו מדברים פה, כל אותם נופשונים, או קוראים לזה שירותים של אחר-הצהריים, או פעם בשבוע מועדוניות שלוקחים את אותם ילדים ונותנים להם מסגרת מחוץ לבית, כולל לינה, אולי איזשהו משהו של חוויה נוספת אחרונה, נסגרו בעקבות הוראה חדשה שלכם שאי אפשר לאכוף אותה.
אורלי לוי אבקסיס: האבסורד הוא, שמעלים איזשהו רף שבסופו של דבר מביא לכך, אולי הכוונה היא טובה, אבל התוצאה היא חלם.
אורלי לוי אבקסיס: מה מבקשים מהם?
אורלי לוי אבקסיס: שיתנו ביטוח מקצועי.
אורלי לוי אבקסיס: אנחנו מדברים על מין סוג של חצי קייטנה כזאת של יום בחודש לפעמים, ומבקשים מהם עובדים סוציאליים, ביטוח של עובדים סוציאליים, של פסיכולוגים וכדומה, וזו לא מערכת שמחזיקה את האנשים האלו.
אורלי לוי אבקסיס: אני מטפלת בכמה פניות מולכם, בעיקר בפריפריה.
אורלי לוי אבקסיס: גם מה שקורה בבית אלפא, ולא רק, ומה שקורה בצפון - אני אעביר לך גם תוך כדי - כל המסגרות האלה נסגרות.
אורלי לוי אבקסיס: ההורים האלה נאלצים, לא בגלל שהם לא רוצים את השרות, בגלל שיש פה עכשיו הוראה שאי אפשר לעמוד בה.
אורלי לוי אבקסיס: אם הם הצטרכו לעשות את הביטוח הזה לא רק שהם צריכים להחזיק פסיכולוגים ותקנים ונוספים, הם צריכים לשלם הון תועפות שמי ייתן להם את התשלום על זה על משהו שהם לא מקבלים, כי הילד נמצא במסגרת ובטיפול במסגרת הכוללת שלו, במסגרת הנורמטיבית שלו, שם הוא מבוטח לכל העניינים המקצועיים.
אורלי לוי אבקסיס: אתה לא יכול לבוא ולהגיד עכשיו, לצהרון אני רוצה תכנית טיפול ארוכת טווח כשהוא מטופל במקום אחר, זה סוג של ביורוקרטיה מטורפת שאי אפשר לעמוד בה, ושהילדים והמשפחות משלמים את המחיר, כי לפעמים היציאה הזאת, גם אם זה יום אחד בחודש, גם נותן לילד את החוויה, אבל גם נותן קצת למשפחה את היום שאפשר להתייחס גם לילדים האחרים.
<לילית שפרן: לא רואה אחרת ממך את הדברים, יש לפעמים תהליכים, בדרך כלל לא של משרד הרווחה, זה תהליך ממשלתי של ביטוחים שהוא משהו מעבר לנו.
<לילית שפרן: המקרה של בית אלפא אני מטפלת, ודרך אגב, הולכת להיות תשובה שאנחנו נעשה איזו הקלה בביטוח, אבל זה משהו פרטני ספציפי.
אורלי לוי אבקסיס: שגרם לסגירה של כבר כמה, ולאי מימוש של השירות הזה.
<לילית שפרן: זה לא נכון, אני מכירה את זה.
<לילית שפרן: זה לא פשוט.
אורלי לוי אבקסיס: תקנו אותי אם אני טועה.
אלי אלאלוף: אתם עובדים על חקיקה.
אלי אלאלוף: חקיקה כל הזמן יכולה להתמשך אין סופי, או לתקן אותה, או להגיד גמרנו, ואז אין סוף - זה השירות לאוכלוסיות מיוחדות היחיד שאין לו חקיקה.
<לילית שפרן: לא.
<לילית שפרן: רק לאגף - - אלפי אנשים אין להם חקיקה.
<לילית שפרן: היום במשרד הרווחה יש שלוש אוכלוסיות של צרכים מיוחדים - אגף למוגבלות שכלית התפתחותית, אגף שיקום שזה כל הקטע של נכויות, היחידי שיש לו זה אגף מוגבלות שכלית התפתחותית של רווחה.